CELEX: 62015TN0139
Language: da
Date: 2015-03-27 00:00:00
Title: Sag T-139/15: Sag anlagt den 27. marts 2015 — Ungarn mod Kommissionen

8.6.2015   
            
            
               DA
            
            
               Den Europæiske Unions Tidende
            
            
               C 190/17
            
         Sag anlagt den 27. marts 2015 — Ungarn mod Kommissionen
   (Sag T-139/15)
   (2015/C 190/20)
   Processprog: ungarsk
   
      Parter
   
   
      Sagsøger: Ungarn (ved M.Z. Fehér, G. Koós og A. Pálfy, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionen gennemførelsesafgørelse C (2015) 53 af 16. januar 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres delvist, for så vidt som den med hensyn til Ungarn udelukker 1 1 7 09  400 EUR fra Sukkeromstruktureringsfonden fra EU-finansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har til støtte for sit søgsmål anfægtet den betingelse, som Kommissionen finder anvendelig, men som ikke fremgår udtrykkeligt af dommen afsagt af Den Europæiske Unions Domstol i de forenede sager C-187/12 og C-189/12, SFIR m.fl., hvorefter tidspunktet for indgivelse af ansøgning om den støtte, som den i den anfægtede afgørelse indeholdte udelukkelse henviser til, er væsentligt ved undersøgelsen af, om de undtagelser, der er indeholdt i dommen, finder anvendelse. Denne konklusion er ifølge sagsøgeren dels i strid med logikken bag omstruktureringsprogrammet, dels ser den helt bort fra den omstændighed, at sukkerproduktion er sæsonbetonet, og den rejser tvivl om den praktiske anvendelse af undtagelserne.
   Det er endvidere sagsøgerens opfattelse, at selv om Kommissionens juridiske fortolkning måtte være korrekt, foreligger der med hensyn til bestemmelserne om omstruktureringsstøtte — og navnlig kvalifikationen af siloer — åbenbare fortolkningsproblemer, og Kommissionen ville derfor på grund af den herskende usikkerhed have handlet i overensstemmelse med de gældende bestemmelser ved at nedsætte den del, der er udelukket fra EU-finansiering, i betragtning af de fortolkningsvanskeligheder, der er forbundet med EU-retten, eller ved helt set bort fra udelukkelsen.